Justus (ainejärjestö)

Justus ry/r.f. on Helsingin yliopiston oikeustieteellisen tiedekunnan Vaasan filiaalin oikeustieteen ylioppilaiden yhdistys. Yhdistys on Suomen ainoa kaksikielinen (suomi/ruotsi) ainejärjestö. Yhdistykseen kuuluu noin 250 jäsentä. Yhdistyksen sääntömääräisenä tarkoituksena on toimia Helsingin yliopiston Vaasan filiaalin oikeustieteen opiskelijoiden etujärjestönä ja yhdyssiteenä. Tarkoituksensa toteuttamiseksi yhdistys tekee koulutus- ja oikeuspoliittista vaikuttamista ja järjestää vapaa-ajanviettotilaisuuksia.

Justus on Suomen Lakimiesliiton jäsenjärjestö.

Toiminta 
Justus ry:n ylin päättävä elin on yhdistyksen kokous. Kevätkokouksessa vahvistetaan yhdistyksen tilinpäätös, ja syyskokouksessa valitaan yhdistyksen hallitus sekä hallituksen puheenjohtaja. Yhdistyksen hallitus vastaa yhdistyksen toiminnan järjestämisestä yhdessä toimihenkilöiden ja toimikuntien kanssa.

Yhdistys järjestää jäsenistölleen vapaa-ajanviettotilaisuuksia, joita ovat esimerkiksi liikunta- ja hyvinvointitapahtumat sekä erilaiset opiskelijatapahtumat. Yhdistyksen lehti Ex Nunc julkaistaan kolme kertaa vuodessa. Justus ry pitää myös yhteyttä muihin oikeustieteen opiskelijajärjestöihin Suomessa ja muissa Pohjoismaissa. Yhdistys on Nordiska Sekretariatetin jäsen.

Valmennuskurssit 
Justus ry on ainoana suomalaisena valmennuskurssitarjoana järjestänyt valmennuskursseja molemmilla kotimaisilla kielillä oikeustieteelliseen hakeville jo vuodesta 1995. Yhdistyksen valmennuskurssitoiminnasta saama tuotto käytetään yhdistyksen toimintaan.

Hallitus 
Justus ry:n hallitukseen kuuluu puheenjohtajan lisäksi yhdeksän jäsentä. Vuonna 2023 hallitukseen kuuluvat:

 ON Sami Makkonen, puheenjohtaja
 oik. yo. Silvia Korpisola, päätoimittaja, varapuheenjohtaja
 oik. yo. Filip Svartsjö, sihteeri
 oik. yo. Bianca Kuumeri, talousvastaava
 oik. yo. Eeli Aakko, opintovastaava
 oik. yo. Linnea Harju-Ontto, tapahtumavastaava
 oik. yo. Alex Ylikangas, ulkoasiainvastaava
 oik. yo. Lotta Raappana, yleisvastaava
 oik. yo. Julia Elovainio, ekskursiovastaava
 oik. yo. Vanessa Tammenmaa, valmennuskurssivastaava

Aiemmat puheenjohtajat

Katso myös 
 Pykälä (järjestö)
 Lex (yhdistys)

Aiheesta muualla 
 Justus ry/r.f.
 Justuksen valmennuskurssit
 Helsingin yliopiston Vaasan oikeustieteellinen koulutus

Lähteet 

Helsingin yliopisto